
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC


	Bucureşti,

	Nr.
	26/162



Către,
BIROUL PERMANENT AL CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru modificarea art.4 din Legea nr.349/2007 privind reorganizarea cadrului instituţional în domeniul managementului substanţelor chimice, trimis comisiei în vederea dezbaterii pe fond, cu adresa nr.PLx.204 din 26 aprilie  2011.

PREŞEDINTE
Sulfina BARBU

Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

R A P O R T

asupra proiectului de Lege pentru modificarea art.4 din Legea nr.349/2007 privind reorganizarea cadrului instituţional în domeniul managementului substanţelor chimice
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.PL.x 204 din  26 aprilie 2011, cu dezbaterea pe fond, în procedură obişnuită, a proiectului de Lege pentru modificarea art.4 din Legea nr.349/2007 privind reorganizarea cadrului instituţional în domeniul managementului substanţelor chimice, înregistrată cu nr.26/162 din 27 aprilie 2011.
Potrivit prevederilor art.75 din Constituţia României, republicată, şi ale art. 92.alin.(9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.

Senatul, în calitate de primă Cameră sesizată, a adoptat proiectul de lege, în şedinţa din 20 aprilie 2011.
La întocmirea prezentului raport, Comisia a avut în vedere:
· avizul favorabil al Consiliului Legislativ (nr.102/28.01.2011);

· avizul favorabil al Comisiei pentru sănătate şi familie (nr. 28/95/5 mai 2011);

Proiectul de lege are ca obiect de reglementare modificarea art.4 din Legea nr.349/2007 privind reorganizarea cadrului instituţional în domeniul managementului substanţelor chimice, în sensul desemnării autorităţilor competente, potrivit art.121 din Regulamentul (CE) nr. 1907/2006 al Parlamentului European şi al Consiliului din 18 decembrie 2006 privind înregistrarea, evaluarea, autorizarea şi restricţionarea substanţelor chimice (REACH), de înfiinţare a Agenţiei Europene pentru Produse Chimice, de modificare a Directivei 1999/45/CE şi de abrogare a Regulamentului (CEE) nr.793/93 al Consiliului şi a Regulamentului (CE) nr. 1448/94 al Comisiei, precum şi a Directivei 76/769/CEE a Consiliului şi a  Directivelor 91/155/CEE, 93/67/CEE, 93/105/CE şi 2000/21/CE ale Comisiei.  
La lucrările comisiei au fost prezenţi 28 deputaţi, din totalul de 30 membri ai comisiei.

La dezbaterile care au avut loc în şedinţa comisiei din 24 mai 2011 au participat, în conformitate cu prevederile art.54 şi 55 din Regulamentul Camerei Deputaţilor, republicat, dl. Marin ANTON – secretar de stat, Ministerul Mediului şi Pădurilor, respectiv dl. Constantin Rebedea – consilier în cadrul aceleiaşi instituţii.
În urma examinării proiectului de lege şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, adoptarea  proiectului de Lege pentru modificarea art.4 din Legea nr.349/2007 privind reorganizarea cadrului instituţional în domeniul managementului substanţelor chimice, în forma adoptată de Senat.

În raport cu obiectul şi conţinutul reglementării, proiectul de lege face parte din categoria legilor ordinare.
	

PREŞEDINTE,
	

SECRETAR,

	

Sulfina BARBU
	Gheorghe CIOCAN

